四海五湖寻梦客  三更半夜读书人 | 临川鄢平●诗词书法作品选鄢平
，字玠堂，江西临川人。青年学者、诗人、书法家，著有《玠堂诗稿》。
诗词部分：
《感遇十首》
感遇之一
身与浮萍同，斗筲恕不从。
闻鸡时起舞，破浪但乘风。
著祖生鞭里，翻桓典马中。
我生多意气，万里问行踪。
感遇之二
柔风暖日好，千里共寻芳。
燕影斜桑柘，花心放李棠。
勋戚蒙帝德，醇酒祭句芒。
富贵嘉时永，风流赋此长。
感遇之三
卜筑古临川，读书如灌园。
有心营笔墨，无意到林泉。
高卧北窗处，静谈秋水端。
怀真犹抱道，轻世不狂狷。
感遇之四
人寿非金石，何须计短长。
四时参北斗，一梦讲东堂。
富贵终多少，文章自奋扬。
若将归隐逸，无怠亦无荒。
感遇之五
本有青云意，疲苶愧为雄。
世间多乱刺，笔剑此从戎。
诗书不担道，翰墨岂邀功。
解数乏无力，颤颤已途穷。
感遇之六
点点杂芳丛，蔽身幽径中。
也曾承玉露，同是受金风。
梦断诗人句，愁交离客容。
光阴任荏苒，愿与草枯荣。
感遇之七
我非真俊才，幸慰有清怀。
寄卧临川郡，达观风雨台。
世人寻玉馆，贤者处蒿莱。
渺渺之天地，江湖独往来。
感遇之八
无田岂养家，食砚此生涯。
对镜头将白，读书眼近瞎。
愁多